f Karansén 4
Djôn yé nabilaye Isa di ?
1. Nabilaye Isa la dunuɲan daminala di ?
Isa lé yé Alla la dalifén fɔlɔ di. Ani adamadén tɔlu tɛ kélén di, baa Isa tɛrɛ mɛlɛka lé di sankolo dɔ djani a yé sɔrɔn dukolo kan (Yohana 8:23). A ma sɔrɔn muso sii la sankolo kɔnɔ. Yahuwa yɛrɛ kani lé ka a dan sankolo dɔ. Wô kôsɔn, Kitabu yé a fɔla Isa ma kô “ Alla Dén Kɛɛ ”. Isa tɛrɛ Alla kumankan laséla lé di, wô rɔ Kitabu yé a fɔla a ma fanan kô “ Kuman ” (Yohana 1:14). Alla ni Isa lé ka dalifén tɔ bɛɛ dan. — Mɛn karan Talilu 8:22, 23, 30, TMN ; Kolɔsu kalu 1:15, 16.
2. Isa nani dukolo kan munna ?
Alla ka a Dén Kɛɛ lana dukolo kan sunkudun dô sabu rɔ, mɛn tun bara a yɛrɛ kanda. A tɔɔ tɛrɛ kô Mariyamu. Wô rɔ, Isa fa tɛ adamadén sii di (Luku 1:30-35). Isa nala dukolo kan kô saba kôsɔn : a fɔlɔ, ka tuɲa yira mɔɔlu la ka bɛn Alla la kô ma ; a filana, ka kɛ tɔmaséré di an ɲɛ Alla diyana kô kɛ kô ma, hali an ba kɛ tɔrɔla ; a sabana, ka a nii di ka a kɛ mɔɔ siyaman kunka sara di. — Mɛn karan Matiyu 20:28.
3. Munna fo ka an kunka sara di ?
Fén mɛn yé dila ka mɔɔ dô lafulén saaya la djɔnya rɔ, wô lé yé kunka sara di (Bɔli 21:29, 30, TMN). Alla tun tɛ afɛ mɔɔnifinlu yé kɔrɔya, ka saa. An ka wô lɔn di ? Alla ka a fɔ Adama ɲɛ kô a tun ba “ hakɛ ” ta, a tun di saa. Wô kôsɔn ni Adama tun ma hakɛ ta, a tun tɛ saa habadan (Zenɛzi 2:16, 17 ; 5:5, TMN). Ikômi Kitabu yé a yirala ɲamɛn, saaya dônna dunuɲan kɔnɔ Adama lé sabu rɔ. Wô rɔ, Adama ka hakɛ ni a sara, saaya kɔni, lasé adamadén bɛɛ ma. Adama ka an ladôn saaya la djɔnya mɛn rɔ, fo ka an kunka sara di wô kôsɔn. — Mɛn karan Rome kalu 5:12 ; 6:23.
Djôn disé an kunka sara dila ka an bɔ saaya la djɔnya rɔ ? An ba saa, an ɲé an yɛrɛ la hakɛlu lé sarala. Hakɛ kɛla tɛ sé mɔɔ gbɛrɛ la hakɛ sarala. — Mɛn karan Zaburu 49:7-9, TMN.
4. Isa saala mun kôsɔn ?
Alla la kéladén Isa sɔrɔn ɲan kɛla kaba kô lé di, wô rɔ hakɛ tun tɛ a la. A kamalini tɛrɛ, a dôn ma hakɛ foye ta. Wô rɔ, a tun ma kan ka saa, kɔni a saala mɔɔ gbɛrɛlu la hakɛlu lé kôsɔn. Alla ka kanintéya baa lé yira mɔɔnifinlu la wô ɲan, ka ala Dalifén Fɔlɔ lana kô wô yé saa anna hakɛlu kôsɔn. Isa fanan ka kanintéya baa lé yira, kamasɔrɔn a ka a Dalimansa kan lamɛn ka sɔn a nii di kô ma anna hakɛlu kôsɔn. — Mɛn karan Yohana 3:16 ; Rome kalu 5:18, 19.
5. Isa yé mun kɛla sisɛn ?
Isa tɛrɛ dukolo kan tuma mɛn, a ka djankarôtɔlu lakɛndɛya, ka mɔɔ saanilu lawuli, ka mɔɔ tɔrɔnilu madɛmɛn. A kɛtɔ mɛn kɛla fanmadjilalu bɛɛ ɲɛ sini, a tɛrɛ wô lé yirala wô ɲan (Matiyu 15:30, 31 ; Yohana 5:28). Isa saani kɔ, Alla ka a lawuli ka a kɛ mɛlɛka fankama di (Piyɛri I 3:18). Isa ka a sii Alla kininbolo fɛ makɔnɔnin la, haan Yahuwa ka a kɛ Mansa di dukolo bɛɛ kunna tuma mɛn (Hébrelu 10:12, 13). Sisɛn, Isa yé Mansa lé di sankolo dɔ, ala karandénlu yé kibaro ɲuman wô laséla dunuɲan fan bɛɛ rɔ. — Mɛn karan Daniyɛli 7:13, 14, TMN ; Matiyu 24:14.
A tɛ mɛnna butun, mɔɔ mɛnlu yé tɔrɔya lala dôôlu kan, Isa di wôlu halaki ka tɔrɔya suu bɛɛ bɔ an kan ala Mansaya sabu rɔ. Mɛnlu bɛɛ ba dɛnkɛnɛya Isa ma, ka élu tolomalɔ a la, wôlu di nimaya sɔrɔn Aridjana kɔnɔ dukolo kan. — Mɛn karan Zaburu 37:9-11, TMN.
min_Latn bam_Latn bam_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn bam_Latn bam_Latn bam_Latn